Diari Oficial de la Generalitat Valenciana


Sumari del DOGV 1967, del 18-02-1993 (1993/827194)

RESOLUCIÓ de 12 de gener de 1993, del Director General del Institut Valencià de la Joventut, per la qual convoca el VII Certamen Juvenil de Poesia <<Miguel Hernández>> 1993 de la Comunitat Valenciana.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1967

Data del DOGV
:   18-02-1993

Secció del DOGV
:   ALTRES DISPOSICIONS

Número del document
:   1993/827194


Data del document
:   12-01-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 12 de gener de 1993, del Director General de l'Institut Valencià de la Joventut, per la qual convoca el VII Certamen Juvenil de Poesia "Miguel Hernández" 1993 de la Comunitat Valenciana.  
L?article 3 de la Llei de la Generalitat Valenciana 4/1989, de 26 de juny, de l?Institut Valencià de la Joventut, confereix a aquesta entitat autònoma, entre altres, la funció de potenciar la promoció sòcio-cultural de la joventut.  
En virtut d'això, i d'acord amb el que disposa l'article 7 de la Llei de la Generalitat Valenciana 4/1989, de 26 juny, sobre l?Institut Valencià de la Joventut, resolc:  
Article primer  
La convocatòria del VII Certamen Juvenil de Poesia «Miguel Hernández» 1993 de la Comunitat Valenciana, el qual es regeix per les bases que s'inclouen a l'annex d'aquesta resolució.  
Article segon  
L?import màxim dels premis que es concediran en aquest certamen serà de 900.000 PTA, que s'abonaran amb càrrec al capítol 2, aplicació pressupostària 228.8 del pressupost de l?Institut Valencià de la Joventut 1993.  
La quantia de cadascun dels premis serà especificada en la base 6ª de l'annex d'aquesta resolució.  
El lliurament de premis s'efectuarà en un acte públic que s'organitzarà per aquest motiu al mes d'abril de 1993; els premis s'abonaran mitjançant un xec bancari nominal als interessats.  
DISPOSICIO FINAL  
Primera  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
València, 12 de gener de 1993.- El Director General de l?Institut Valencià de la Joventut: Joan Calabuig i Rull  
ANNEX  
Certamen Juvenil de Poesia «Miguel Hernández» 93  
BASES  
1. Participants  
Podran participar en el Certamen Juvenil de Poesia «Miguel Hernández» els joves que hagen nascut o residesquen a la Comunitat Valenciana i que tinguen entre els 14 i els 26 anys el 30 de març de 1993.  
2. Categories  
2.1. S'estableix una secció per cada llengua oficial de la Comunitat Valenciana:  
- Valencià  
- Castellà  
2.2. I, en cada secció, s'estableixen dues categories:  
- Categoria A: participants amb edats compreses entre els 14 i els 17 anys, ambdues incloses.  
- Categoria B: participants amb edats compreses entre els 18 i els 26 anys, ambdues incloses.  
3. Inscripcions  
3. l. El termini d'inscripció serà del 28 de gener a l?1 de març de 1993, ambdós inclosos.  
3.2. Les inscripcions es podran presentar en el Registre General de l?Institut Valencià de la Joventut, en els serveis territorials de la Conselleria de Cultura, Educació i Ciència, en els centres d'informació de l?Oficina d'Informació, Iniciatives i Reclamacions, o per qualsevol dels mitjans establerts per l'article 66 de la Llei de Procediment Administratiu.  
3.3. Per a poder participar s'haurà de presentar la fitxa d'inscripció correctament emplenada, una fotocòpia del DNI, un sobre amb un original i tres còpies del treball presentat, i constarà tant en el sobre com a l?original i les còpies únicament el títol del la categoria i la secció, i mai el nom de l'autor o l'autora.  
4. Característiques de les obres  
4.1. Les obres hauran de ser inèdites i escrites en valencià o castellà, sense limitació quant a estil o temàtica.  
4.2. Per a concursar en la categoria A (de 14 a 17 anys) caldrà presentar 3 poemes.  
4.3. Per a concursar en la categoria B (de 18 a 26 anys) caldrà presentar una col·lecció de poemes amb una extensió mínima de 400 versos, i 800 versos com a màxim.  
5. Jurat  
El Director General de l?Institut Valencià de la Joventut designarà un jurat que concedirà els premis establerts a la base sisena.  
Les decisions del jurat seran inapel·lables i els premis podran declarar-se deserts.  
6. Premis  
Es concediran premis per un import total de 900.000 PTA, distribuïts de la següent manera:  
Categoria A (per a cada una de les dues llengües)  
Primer premi: 75.000 PTA.  
Segon premi: 50.000 PTA.  
Tercer premi: 35.000 PTA.  
Categoria B (per a cada una de les dues llengües)  
Primer premi: 135.000 PTA i publicació del recull de poemes premiat.  
Segon premi: 85.000 PTA.  
Tercer premi: 70.000 PTA.  
Cada participant només podrà obtenir un premi en aquesta convocatòria.  
7. Promoció dels participants  
L'Institut Valencià de la Joventut es reserva el dret a publicar les dades considerades d'interès per a la promoció dels participants.  
8. Acceptació de les bases  
La participació en el certamen suposa la plena acceptació d'aquestes bases.  
Fitxa d'inscripció  
Lema:  
Categoria:  
Secció:  
Autor  
Nom:  
Cognoms:  
DNI:  
Domicili:  
Població: Codi postal:  
Telèfon:  
Data de naixement:  
Com t'has assabentat del certamen?  
Currículum:  
 , d de 19